CELEX: 22015D1818
Language: fi
Date: 2015-07-07 00:00:00
Title: EU:n ja Moldovan tasavallan kaupan ja kestävän kehityksen alakomitean päätös N:o 1/2015, annettu 7 päivänä heinäkuuta 2015, kaupan ja kestävän kehityksen alakomitean työjärjestyksen vahvistamisesta [2015/1818]

9.10.2015   
            
            
               FI
            
            
               Euroopan unionin virallinen lehti
            
            
               L 264/15
            
         EU:n JA MOLDOVAN TASAVALLAN KAUPAN JA KESTÄVÄN KEHITYKSEN ALAKOMITEAN PÄÄTÖS N:o 1/2015,
   annettu 7 päivänä heinäkuuta 2015,
   kaupan ja kestävän kehityksen alakomitean työjärjestyksen vahvistamisesta [2015/1818]
   EU:N JA MOLDOVAN TASAVALLAN KAUPAN JA KESTÄVÄN KEHITYKSEN ALAKOMITEA, joka
   ottaa huomioon Euroopan unionin, Euroopan atomienergiayhteisön ja niiden jäsenvaltioiden sekä Moldovan tasavallan välisen assosiaatiosopimuksen (1), jäljempänä ’sopimus’, ja erityisesti sen 376 artiklan,
   sekä katsoo seuraavaa:
   
               (1)
            
            
               Joitakin sopimuksen osia sovelletaan väliaikaisesti 1 päivästä syyskuuta 2014 sopimuksen 464 artiklan mukaisesti.
            
         
               (2)
            
            
               Sopimuksen 376 artiklan 3 kohdan mukaan kaupan ja kestävän kehityksen alakomitea kokoontuu valvoakseen sopimuksen V osaston (Kauppa ja kaupan liitännäistoimenpiteet) 13 luvun (Kauppa ja kestävä kehitys) täytäntöönpanoa.
            
         
               (3)
            
            
               Sopimuksen 376 artiklan 3 kohdassa määrätään myös, että kaupan ja kestävän kehityksen alakomitea hyväksyy työjärjestyksensä,
            
         ON HYVÄKSYNYT TÄMÄN PÄÄTÖKSEN:
   1 artikla
   Hyväksytään liitteessä esitetty kaupan ja kestävän kehityksen alakomitean työjärjestys.
   2 artikla
   Tämä päätös tulee voimaan päivänä, jona se hyväksytään.
   
      Tehty Chișinăussa 7 päivänä heinäkuuta 2015.
      
         
            Kaupan ja kestävän kehityksen alakomitean puolesta
         
         
            Puheenjohtaja
         
         Octavian CALMÎC
         
            Moldovan tasavallan varatalousministeri
         
         
            Sihteerit
         
         Mihaela GORBAN
         
            Jaostopäällikkö, EU:n talouspolitiikkaan ja pitkälle menevään ja laaja-alaiseen vapaakauppasopimukseen liittyvien asioiden koordinointi, Moldovan tasavallan talousministeriö
         
         Dániel KRÁMER
         
            Virkamies, yksikkö Dl, Kauppa ja kestävä kehitys, PO TRADE, Euroopan komissio
         
      
   
   
      (1)  EUVL L 260, 30.8.2014, s. 4.
   
      LIITE
      
         EU:n JA MOLDOVAN TASAVALLAN KAUPAN JA KESTÄVÄN KEHITYKSEN ALAKOMITEAN TYÖJÄRJESTYS
      
      1 artikla
      Yleiset määräykset
      1.   Euroopan unionin, Euroopan atomienergiayhteisön ja niiden jäsenvaltioiden sekä Moldovan tasavallan välisen assosiaatiosopimuksen, jäljempänä ’sopimus’, 376 artiklan mukaisesti perustettu kaupan ja kestävän kehityksen alakomitea avustaa sopimuksen 438 artiklan 4 kohdan mukaista kauppaan liittyvien kysymysten kokoonpanossa olevaa assosiaatiokomiteaa sen tehtävien hoitamisessa.
      2.   Kaupan ja kestävän kehityksen alakomitea hoitaa sille sopimuksen V osaston (Kauppa ja kaupan liitännäistoimenpiteet) 13 luvussa (Kauppa ja kestävä kehitys) annetut tehtävät.
      3.   Kaupan ja kestävän kehityksen alakomitea koostuu Euroopan komission ja Moldovan tasavallan edustajista, jotka vastaavat kauppaan ja kestävään kehitykseen liittyvistä asioista.
      4.   Euroopan komission tai Moldovan tasavallan edustaja, joka vastaa kauppaan ja kestävään kehitykseen liittyvistä asioista, toimii kaupan ja kestävän kehityksen alakomitean puheenjohtajana 2 artiklan mukaisesti.
      5.   Tässä työjärjestyksessä ’osapuolilla’ tarkoitetaan sopimuksen 461 artiklassa määriteltyjä osapuolia.
      2 artikla
      Erityiset määräykset
      1.   EU:n ja Moldovan assosiaatiokomitean työjärjestyksen 2–14 artiklaa sovelletaan, jollei tässä työjärjestyksessä toisin määrätä.
      2.   Viittaukset assosiaationeuvostoon on ymmärrettävä viittauksiksi kauppaan liittyvien kysymysten kokoonpanossa olevaan assosiaatiokomiteaan. Viittaukset assosiaatiokomiteaan tai kauppaan liittyvien kysymysten kokoonpanossa olevaan assosiaatiokomiteaan on ymmärrettävä viittauksiksi kaupan ja kestävän kehityksen alakomiteaan.
      3 artikla
      Kokoukset
      Kaupan ja kestävän kehityksen alakomitea kokoontuu tarvittaessa. Osapuolet pyrkivät kokoontumaan kerran vuodessa.
      4 artikla
      Työjärjestyksen muuttaminen
      Tätä työjärjestystä voidaan muuttaa EU:n ja Moldovan tasavallan kaupan ja kestävän kehityksen alakomitean päätöksellä sopimuksen 376 artiklan mukaisesti.